
DR 30.7.2018                                                               91                    

 
Ramai pekebun merasa terbeban terutamanya pada musim perayaan contohnya 

pada Hari Gawai disebabkan pembelian lada diberhentikan mereka terpaksa menjual lada 
kepada peniaga lain. Peniaga tersebut mengambil kesempatan ke atas pekebun dengan 
membeli lada jauh lebih murah jika dibandingkan dengan harga di MPB. Apakah langkah-
langkah kementerian bagi menangani masalah ini? Adakah kementerian akan mengatur 
semula kuota terhad tersebut? Sekiranya tidak sila nyatakan sebabnya.  

Tuan Yang di-Pertua, saya ingin meminta Menteri di Kementerian Perdagangan 
Dalam Negeri dan Hal Ehwal Pengguna (KPDNHEP) menyatakan apakah ada penyelesaian 
atau langkah-langkah yang akan diambil oleh kementerian tersebut bagi menangani kenaikan 
harga minyak masak di pasaran? 

■1830 

Harga minyak di pasaran ini melambung tinggi dan tidak mengikut harga minyak 
sawit mentah antarabangsa. Semenjak subsidi minyak masak diberhentikan pada 1 
November 2016, harga minyak sawit mentah dalam pasaran kini turun lebih 20 peratus 
sehingga RM2,200 satu tan dari RM2,800 satu tan pada 1 November 2016. Sepatutnya harga 
minyak masak di pasaran juga turun. Akan tetapi harga minyak masak di pasaran tidak turun 
seperti yang kita cakapkan iaitu mengikut penurunan harga minyak sawit mentah.  

Permasalahan ini menyebabkan banyak persoalan dan membebankan pengguna. 
Bahan asas seperti harga minyak masak ini harus dikekalkan di paras sederhana kerana ia 
barangan keperluan asas bagi kesejahteraan rakyat. Apakah kerajaan tidak mengawal harga 
minyak masak di pasaran mengikut harga minyak sawit antarabangsa seperti di janji pada 
masa subsidi minyak masa dimansuhkan?  

Tuan Yang di-Pertua, semenjak Pan Borneo dilaksanakan, banyak jambatan lama 
diubahsuai dan dibina baru di bahagian Sarikei, khasnya. Di sini saya ingin menyatakan 
berkaitan dengan jambatan baru yang akan dibina di Jakar, Sarikei di mana Jambatan Jakar 
yang akan dibina akan rendah dan kenderaan tidak dapat melintas di bawahnya.  

Akibat daripada permasalahan ini, pengguna terpaksa mengambil jalan yang lebih 
jauh, U-turn barulah dapat memasuki pekan Jakar. Perkara ini mengganggu perniagaan 
penduduk di Jakar, khasnya. Adakah Kementerian Kerja Raya berhasrat untuk 
mengubahsuai Jambatan Jakar agar dibina lebih tinggi lagi untuk memudahkan pengguna 
melalui bahagian bawah jambatan terutamanya penduduk daripada kawasan Merudu. 
Meruton dan Sare? Sekiranya tidak, sila nyatakan sebabnya.  

Tuan Yang di-Pertua: Yang Berhormat Sarikei.  

Tuan Wong Ling Biu [Sarikei]: Satu poin lagi Tuan Yang di-Pertua. Saya 
menyatakan permasalahan berkaitan peluang pekerjaan di sektor kerajaan melebihkan satu 
kaum daripada kaum-kaum lain. Peluang pekerjaan di sektor kerajaan menampakkan ada 
sedikit ketidakseimbangan di mana isu perkauman sering dipertikaikan. Apa yang kita sedia 
maklum, peratusan kaum Melayu lebih ramai di dalam sektor kerajaan kalau dibandingkan 
dengan kaum-kaum lain di mana kaum Melayu sebanyak 77 peratus, orang Cina sebanyak 
10 peratus, orang India sebanyak enam peratus dan lain-lain 6.6 peratus.  

 

[Timbalan Yang di-Pertua (Tuan Nga Kor Ming) mempengerusikan Mesyuarat] 

 

Melihat kepada peratusan itu, jelas sekali isu perkauman telah terlibat di dalam 
peluang pekerjaan di sektor kerajaan di Malaysia. Perkara ini tidak seharusnya berlaku di 
mana kerajaan kita haruslah mengimbangkan pengambilan pekerja mengikut kaum bagi 
mempromosi keharmonian kaum di negara kita. Kerajaan haruslah lebih peka dan mengambil 
kira terhadap isu ini. Apakah kerajaan akan mengambil langkah yang lebih baik bagi 
menyeimbangkan peluang pekerjaan mengikut kaum? Sekiranya ada, bagaimanakah 
mengatur penyelarasan ini?   

 

 

 



Ramai pekebun merasa terbeban terutamanya pada musim perayaan contohnya pada Hari Gawai disebabkan pembelian lada diberhentikan mereka terpaksa menjual lada kepada peniaga lain. Peniaga tersebut mengambil kesempatan ke atas pekebun dengan membeli lada jauh lebih murah jika dibandingkan dengan harga di MPB. Apakah langkah- langkah kementerian bagi menangani masalah ini? Adakah kementerian akan mengatur semula kuota terhad tersebut? Sekiranya tidak sila nyatakan sebabnya. Tuan Yang di-Pertua, saya ingin meminta Menteri di Kementerian Perdagangan Dalam Negeri dan Hal Ehwal Pengguna (KPDNHEP) menyatakan apakah ada penyelesaian atau langkah-langkah yang akan diambil oleh kementerian tersebut bagi menangani kenaikan harga minyak masak di pasaran? #1830 Harga minyak di pasaran ini melambung tinggi dan tidak mengikut harga minyak sawit mentah antarabangsa. Semenjak subsidi minyak masak diberhentikan pada 1 November 2016, harga minyak sawit mentah dalam pasaran kini turun lebih 20 peratus sehingga RM2,200 satu tan dari RM2,800 satu tan pada 1 November 2016. Sepatutnya harga minyak masak di pasaran juga turun. Akan tetapi harga minyak masak di pasaran tidak turun seperti yang kita cakapkan iaitu mengikut penurunan harga minyak sawit mentah. Permasalahan ini menyebabkan banyak persoalan dan membebankan pengguna. Bahan asas seperti harga minyak masak ini harus dikekalkan di paras sederhana kerana ia barangan keperluan asas bagi kesejahteraan rakyat. Apakah kerajaan tidak mengawal harga minyak masak di pasaran mengikut harga minyak sawit antarabangsa seperti di janji pada masa subsidi minyak masa dimansuhkan? Tuan Yang di-Pertua, semenjak Pan Borneo dilaksanakan, banyak jambatan lama diubahsuai dan dibina baru di bahagian Sarikei, khasnya. Di sini saya ingin menyatakan berkaitan dengan jambatan baru yang akan dibina di Jakar, Sarikei di mana Jambatan Jakar yang akan dibina akan rendah dan kenderaan tidak dapat melintas di bawahnya. Akibat daripada permasalahan ini, pengguna terpaksa mengambil jalan yang lebih jauh, U-turn barulah dapat memasuki pekan Jakar. Perkara ini mengganggu perniagaan penduduk di Jakar, khasnya. Adakah Kementerian Kerja Raya berhasrat untuk mengubahsuai Jambatan Jakar agar dibina lebih tinggi lagi untuk memudahkan pengguna melalui bahagian bawah jambatan terutamanya penduduk daripada kawasan Merudu. Meruton dan Sare? Sekiranya tidak, sila nyatakan sebabnya. Tuan Yang di-Pertua: Yang Berhormat Sarikei. Tuan Wong Ling Biu [Sarikei]: Satu poin lagi Tuan Yang di-Pertua. Saya menyatakan permasalahan berkaitan peluang pekerjaan di sektor kerajaan melebihkan satu kaum daripada kaum-kaum lain. Peluang pekerjaan di sektor kerajaan menampakkan ada sedikit ketidakseimbangan di mana isu perkauman sering dipertikaikan. Apa yang kita sedia maklum, peratusan kaum Melayu lebih ramai di dalam sektor kerajaan kalau dibandingkan dengan kaum-kaum lain di mana kaum Melayu sebanyak 77 peratus, orang Cina sebanyak 10 peratus, orang India sebanyak enam peratus dan lain-lain 6.6 peratus. [Timbalan Yang di-Pertua (Tuan Nga Kor Ming) mempengerusikan Mesyuarat]. Melihat kepada peratusan itu, jelas sekali isu perkauman telah terlibat di dalam peluang pekerjaan di sektor kerajaan di Malaysia. Perkara ini tidak seharusnya berlaku di mana kerajaan kita haruslah mengimbangkan pengambilan pekerja mengikut kaum bagi mempromosi keharmonian kaum di negara kita. Kerajaan haruslah lebih peka dan mengambil kira terhadap isu ini. Apakah kerajaan akan mengambil langkah yang lebih baik bagi menyeimbangkan peluang pekerjaan mengikut kaum? Sekiranya ada, bagaimanakah mengatur penyelarasan ini?.